		
Д О К Л А Д
           на
Временната комисия при Общински съвет-Садово, създадена с Решение № 416, взето с Протокол № 32 от редовно заседание на Общински съвет-Садово, проведено на 03.08.2026г. за провеждане на процедура за определяне на кандидати за съдебни заседатели към Районен съд-Асеновград с 
мандат 2027-2031 г. от квотата на Община Садово


	Днес 16.09.2026г., Временната комисия/ВК/ за провеждане на процедура за определяне на кандидати за съдебни заседатели към Районен съд-Асеновград с мандат 2027-2031г. от квотата на Община Садово, създадена с цитираното по-горе Решение на Общински съвет-Садово проведе своето първо закрито заседание, свикано от Председателя на ВК и Председателя на Общински съвет-Садово. На заседанието присъстваха четирима от членовете на комисията, един от членовете отсъстваше по уважителна причина.
           Комисията установи, че Председателя на ОбС-Садово е изпълнил възложеното му в т. 5 от Решение № 416 от 03.08.2026г, свързано с процедурата по подбор на кандидати за съдебни заседатели, а именно:
· Изготвена е Обява за откриването на процедурата за определяне на 
съдебни заседатели, която съдържа условията, реда и правилата за нейното провеждане. Същата е поставена на информационното табло на входа на сградата на Община Садово и е публикувана на интернет страницата на Община Садово на 
03.08.2026 година.

          Временната комисия разгледа и извърши проверка на постъпилите документи от кандидатите за съдебни заседатели. От проверката се установи, че в обявения срок – до 15.09.2026г.  в деловодството на Общински съвет-Садово са постъпили документи от 1(един) кандидат за съдебен заседател, както следва:
1. от Николина ******** Йорданова – Заявление вх. № 17-00-103 от 
08.09.2026 година.

          След извършване на проверка на документите, комисията констатира, че кандидата за съдебен заседател Николина Николова Йорданова е представила необходимите изискуеми документи по чл. 68 ал.3 от Закона за съдебната власт(ЗСВ) като приложения към Заявлението си към деня на внасянето им в деловодството на Общински съвет-Садово. 
 
          Проверката на представените документи показа, че кандидата отговаря на изискванията на чл. 67 ал.1 от ЗСВ и не са налице пречки по чл. 67 ал.3 и по чл. 69 ал.2 от същия закон. Освен това кандидатката има квалификация в областта на педагогиката.

           С оглед на гореизложеното, комисията взе следното 

Р Е Ш Е Н И Е:

1. Допуска до изслушване по смисъла на чл. 68а, ал.1 от Закона за съдебната
власт Николина ******** Йорданова, описана в „Списък на допуснатите до изслушване кандидати за съдебни заседатели към Районен съд-Асеновград с мандат 2027-2031г. от квотата на Община Садово“, съгласно Приложение № 1.

2. Изслушването на кандидата за съдебен заседател да се състои в публично 
заседание на Временната комисия на 30.09.2026г./сряда/ от 12.30 часа в заседателната зала на Общинска администрация Садово, с адрес: гр. Садово, ул. „Иван Вазов“№2.
           В изпълнение на чл. 68а, ал.2 от ЗСВ, не по-късно от три работни дни преди изслушването, юридически лица с нестопанска цел за извършване на общественополезна дейност, могат да представят на Общински съвет-Садово становища за кандидатите, включващи и въпроси, които да им бъдат поставени. Анонимни становища и сигнали не се разглеждат.
           
3. Възлага на Председателя на ВК, в срок до 16.09.2026г., в изпълнение на 
чл. 68, ал.5 от ЗСВ да публикува на интернет страницата на Община Садово, настоящия доклад и списъка на допуснатия до изслушване кандидат за съдебен заседател към Районен съд-Асеновград с мандат 2027-2031г. от квотата на Община Садово-Приложение № 1 към т. 1 от Настоящия доклад в едно с нейното Заявление, Автобиография, Мотивационно писмо и Документа по чл. 68, ал.3 т. 9 от ЗСВ. При публикуването, документите да бъдат обработени с оглед разпоредбите на Закона за защита на личните данни, като бъдат заличени лични данни като: ЕГН, данни на раждане, адрес, телефони, лични подписи, както на кандидата, така и на родствениците му или на други физически лица, ако се споменати в представените документи. Името на кандидата се публикува по собствено и фамилно име. Имената на други лица в представените документи се заличават изцяло.

4. Възлага на Председателя на ВК, да уведоми допуснатия кандидат за 
определения в т. 2 ден и час на изслушването.

           Настоящият доклад е изготвен в един екземпляр и е подписан от присъствалите членове на временната комисия.

           Приложение: Приложение № 1 – „Списък на допуснатите до изслушване кандидати за съдебни заседатели към Районен съд-Асеновград с мандат 2027-2031г. от квотата на Община Садово“
           

                                                                    ВРЕМЕННА КОМИСИЯ:

                                                                     Председател:                  /п/                        
                                                                                                   /Иванка Христева/
                                                                                                                                                                                
     Членове: 1.              /п/        
                         /Тодорка Апостолова/

                                                                             2.              /п/      
                                                                                  /Теодора Стефанова/

[bookmark: _GoBack]                                                                             3.              /п/
                                                                                                 /Теменуга Йорданова/

                                                                                            




              


